lv de lv id lt lv fr lv ru az lv en en id lv fr nl fr ca lv en lv lv lv es lv en en id lv fr nl fr ca en en lv lv lv fi lv lt nl uz lv hbs_lat es hbs_lat id lv lv uz lv nb lv lv es uk es en en lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv nl lv lv lv lv az en lv lv nl lv lv lv lv lv lv ceb de lv nl lv lv lv lv lv lv lv lt lv lv lv de sk en sk hbs_lat lv lv sk hbs_lat uk en en lv id es es en lv lv
Sestdien Saulkrastu džeza festivāla noslēguma koncerts
2018. gada 20. jūlijs 16:20
XXI starptautiskā džeza mūzikas festivāla "Saulkrasti Jazz" noslēguma koncertā sestdien, 21. jūlijā, klausītājus gaida dažādas muzikālās kultūras un stilus apvienojošais kolektīvs “Jazzatomy” no Latvijas, "jazz-rock" mūzikas apvienība no Polijas "Laboratorium" un Armēnijas džeza mūzikas pamatlicēji - Armēnijas valsts džeza orķestris.
Nacionālais teātris šķendējas ar Tukuma muzeju par savulaik nozagtas Aspazijas bistes piederību
Sabiedrībā pazīstami cilvēki publisko savas nedēļas nogales fotogrāfijas
VIDEOPublicēts filmas "Mātes piens" oficiālais treileris
“Rīgā strādā pasaules līmeņa mūziķi”. Intervija ar “Grammy” mūzikas laureātiem Latvijas Radio studijā
Kultūras un izklaides notikumi
Tirgi, tirdziņi un izklaides pāriet uz iekštelpām: pasākumu ceļvedis nedēļai
Sestdien plkst. 12 uz festivāla skatuves atpūtas kompleksā "Minhauzena Unda", Ainažu ielā 74, kāps festivāla radošās nometnes audzēkņi, kas bezmaksas koncertā demonstrēs nedēļas garumā starptautiski atzītu džeza mūzikas mākslinieku un pedagogu meistarklasēs apgūtās prasmes.
Noslēguma koncerts sāksies plkst. 19, un pirmā uzstāsies Jāzepa Vītola Latvijas Mūzikas akadēmijas Džeza nodaļas absolventu pianista Artjoma Sarvi un dziedātājas Evilenas Protektores izveidotā grupa “Jazzatomy”.
Kolektīvu veido tradicionāls džeza ansamblis - bungas, kontrabass, klavieres, pūšamo instrumentu sekcija un vokāls -, kurā integrēts klasiskais stīgu kvartets, “turntablisms” jeb plašu atskaņotāju un elektronikas izmantošana mūzikas radīšanā, Čīles tautas instrumenti un “hip-hop” elementi, tādējādi apvienojot dažādas muzikālas kultūras.
2018. gada janvārī grupa laida klajā savu pirmo albumu — “Colors of Summer”, kurā iekļautās kompozīcijas ir daudzpusīgas ne tikai instrumentācijas, bet arī noskaņas ziņā.
Viņiem sekos viena no vadošajām Polijas "jazz-rock" mūzikas apvienībām – leģendārā "Laboratorium”. Jau grupas debijas albums “Modern Pentatlons” 1973. gadā guva tolaik neiedomājami lielus panākumus - nedēļas laikā tika pārdots vairāk nekā 100 000 eksemplāru. Kopš tiem laikiem grupa nospēlējusi tūkstošiem koncertu visā pasaulē, saņēmusi neskaitāmus apbalvojumus un līdera, pianista Januša Gživača (Janusz Grzywacz) vadībā aizvien nav zaudējusi savu unikālo skanējumu un spēles veidu.
Koncertu noslēgs Armēnijas džeza mūzikas pamatlicēji - Armēnijas valsts džeza orķestris. Šis gads Armēnijā tiek atzīmēts kā džeza mūzikas dibināšanas 80. gadadiena, jo Armēnijas Valsts džeza orķestris dibināts 1938. gadā.
Ļoti īsā laikā džeza orķestris, kura sastāvā muzicēja Armēnijas talantīgākie mākslinieki, ieguva plašu atpazīstamību bijušajā Padomju Savienībā. Kopš 1956.gada diriģenta lomu uzņēmās talantīgais pianists un komponists Konstantīns Orbeljans (Konstantin Orbelyan), kurš šos pienākumus pildīja 36 gadus un kura vadībā orķestris ieguva starptautisku atpazīstamību arī ārpus Padomju Savienības robežām.
Saistībā ar sarežģīto sociālo un militāro situāciju valstī 1992. gadā orķestra darbība tika apturēta Muzicēšanu orķestris atsāka 1997. gadā, kad mākslinieciskais vadītājs Armens Martirosjans (Armen Martirosyan) un saksofonists Armens Hjusnuncs (Armen Hyusnunts) pieaicināja orķestrī jaunus mūziķus un bagātināja repertuāru ar modernākām mūsdienu kompozīcijām.
Bez plaši pazīstamām amerikāņu kompozīcijām orķestris spēlē arī armēņu tautas melodijas, kuru izpildījumam tiek izmantoti arī nacionālie mūzikas instrumenti, kā arī mūsdienu armēņu komponistu – Martirosjana, Hjusnunca, Artašeas Kartaljana (Artashes Kartalyan), Vahagna Hairapetjana (Vahagn Hayrapetyan) un Martina Ulihanjana (Martin Ulikhanyan) - mūziku. Kopš 2010.gada orķestra mākslinieciskais vadītājs un diriģents ir Hjusnuncs.
Pēdējo gadu laikā Armēnijas Valsts džeza orķestris ar plašiem panākumiem ir uzstājies daudzviet pasaulē kopā ar daudziem starptautiski atzīti solistiem.
XXI starptautiskajā džeza mūzikas festivālā "Saulkrasti Jazz" visas nedēļas garumā notika ikvakara brīvdabas koncerti, kuros šogad piedalījās džeza meistari no Baltijas valstīm, Austrijas, Francijas, Polijas, Ungārijas, Izraēlas un Armēnijas.
Festivāla norises laikā visas nedēļas garumā, kā ierasts, notika arī sitaminstrumentu, vokāla, taustiņinstrumentu, basa, ģitāras un pūšaminstrumentu meistarklases topošajiem mūziķiem, kuras vada starptautiski atzīti džeza mūzikas mākslinieki un pedagogi.
Papildu informācija festivāla mājas lapā.
Robijs Viljamss koncertēs Rīgā
“Rīgā strādā pasaules līmeņa mūziķi”. Intervija ar “Grammy” mūzikas laureātiem Latvijas Radio studijā
FOTO Repa “sliktā zēna” Morgenshtern koncerts Andrejsalā
Foto "Arēnā Rīga" aizvadīts Stinga koncerts
Mājās piemirsts analogais ieraksts. Vinila dienā prezentēs retu Latvijas grupas “Opus” skaņuplati
Dzimtajā Lielvārdē no deviņdesmitajiem. Ar koncertu atgriežas kulta deju grupa "100. debija"
Mežaparka estrādē filmas uzņemšanas vajadzībām izskan “Rīga dimd”
Starptautisko Baltijas baleta festivālu atklās ar krāšņu un plašu programmu
FOTO Emocionāli aizvadīts Māras Zālītes jubilejas koncerts
Sudden Lights dodas koncerttūrē “Miljards vasaru”
FOTO "Siguldas devonā" izskan Intara Busuļa un "Abonementa orķestra" koncerts
Foto Ukraiņu popzvaigznes Verkas Serdjučkas koncerts "Wondersalā"
Satekles iela 2b, Rīga, LV-1050, Latvija
Komanda un Kontakti Noteikumi Reklāma Par mums Vēstkopa